hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu ca hu hu hu hu hu en hu en hu hu hu es hu hu hu hu hu hu hu hu hu hu en hu sk hu hu hu hu hbs_lat hu hu hu hu hu hu hu hu hu hu hu hu hu hu ro hu hu hu hu hu hu hu hu fi hu ro hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu my es nl hu hu hu hu en hu hu hu en hu hu hu hu cs en hu hu ca hu cs pl hu zh hu pl es hu en it hu ru hu hu hu hu ja it ja it hu hu hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu
Szandaszőlős Szolnok városrésze, 1950 és 1963 között önálló község volt, ezt megelőzően és követően Szolnok része.
A Wikimédia Commons tartalmaz Szandaszőlős témájú médiaállományokat.
A település a Tiszántúlon található, átlagosan 85-95 m tengerszint feletti magasságban. A Szandai rét elnevezésű területe a Tisza ártere volt, tengerszint feletti magassága: 85 m, öntéstalaja van. A település maga kb. 10 m-rel magasabban fekszik, néhol homokkal fedett részekkel. A homok maximális vastagságát a településtől kissé délkeletre éri el, ahol bányászták is. Két vízfelület határolja: nyugatról a Tisza kanyarog, északról a Alcsi-Holt-Tisza állóvize.
Szolnok legmagasabb pontja, a Beke Pál halma (101,3 m) Szandaszőlős külterületén található. Szandaszőlős alatt a mélyfúrások tanúsága szerint megközelítően 2 km mélységben helyezkedik el a medencealjzat. A terület alatti kéreg az európai táblából származik, kristályos, feltételezhetően kambrium előtti, mintegy egymilliárd éves. Legidősebb kőzetei a mecseki hasonló korú, de a felszínen levő kőzetekkel rokon képződmények. Későbbi korok emlékeként északkelet-délnyugati csapásirányban megtaláljuk a triász-jura korú mészköveket is a mélyben. A Kréta és az idősebb harmadidőszak vulkanikus maradványokat és flis üledékeket hagyott maga után. Az idősebb harmadidőszakban Szandaszőlős alatt újra flis üledékek, majd a harmadidőszak fiatalabb szakaszában vastag vulkáni kőzetrétegek jöttek létre. A harmadidőszak végén a feltöltődő Pannon-tenger hagyta hátra több száz méter vastag üledékeit. Ezek az üledékek plasztikus mivoltuknál fogva mintegy ráborulnak az idősebb medencealjzat domborzatára. Ezt követően folyóvízi, ártéri, tavi üledékek rakódtak le. A lösz vastagsága legfeljebb egy-két méter. Végül folyami homokot fújt ki a szél, ami Szandaszőlős legtöbb pontján a felszínen vagy kissé a felszín alatt több méter vastagságban megtalálható.
A fúrások artézi vizet találtak mintegy 900 m mélységben, amelynek hasznosítására kút is működik Szandaszőlősön. Földgáz jelenlétét szintén kimutatták a Szandaszőlős alatti kőzetrétegekben.
Éghajlata kontinentális mérsékelt, a forró, száraz nyarat általában hideg tél követi. Ezen a tájon igen magas a napsütéses órák száma, az átlagos csapadék mennyiség ugyanakkor mindössze 480-500 mm. Az uralkodó széljárás az év nagyobb felében északnyugati, télen északkeleti. Növényföldrajzi értelemben a fás sztyepp övébe tartozik, amit átszelnek a Tisza ártéri területei.
Szandaszőlős területe az újkőkorszak óta lakott: a régészeti ásatásokon neolitikus, bronzkori telepek, kőrézkori, bronzkori sírok, szarmata és népvándorlás kori gödrök; szarmata, gepida, honfoglalás kori, 10-11. századi temetők kerültek elő. Szolnokon és a város környékén több szkíta kori lelőhelyet is találtak, Szandaszőlősön pedig egy bögre került elő az ásatásokon. A szkítákat a kelták váltották fel, majd ezt követően az iráni eredetű szarmaták telepedtek le a város környékén. A szarmata népesség valószínűleg hol hadban, hol kereskedelmi kapcsolatban állt a Római Birodalommal, mivel a feltárt leletek között sok római pénz, fegyver, ékszer és kerámia is akad. A népvándorlás időszakában a Szolnok környékén élő szarmatákat a gepidák vonták uralmuk alá. 1952-ben a katonai repülőtér bővítésekor 223 szarmata és gepida sírt tártak fel, ahonnan igen gazdag leletanyag: aranyozott és díszes fibulák, vasfegyverek, csontfésűk, övkapcsok és edények kerültek napvilágra.
Én kül Szolnoknak sükeres térségeit áldom,
hol rëmëgő szëmeimbe az első
napragyogás ötlött. Itt hempëlyëg enyves iszapjánn
a' Tiszavíz; itt omlik ölébe
Zagyvánk. Egybevëgyűltt vizeinn a' szőke folyónak
a' szép híd: a' Szandai dombig
két sor fűzfa között izmos töltésëk; utánnok
szőllők a' Varsányi határig.
– Verseghy Ferenc: Külső Szolnok (részlet)[1]
Szanda, puszta, Külső-Szolnok vármegyében, Szolnokhoz 1 óra: 11 kath. lak. Határa homokkal vegyes; sok buzát, kukoriczát termeszt; szőlőskertje is van. Innen Szolnokig egy erős töltés vezet, melly országutul szolgál, s a Tisza árvizét visszatartja. gr. Keglevich Miklósé volt, most birja Vodianer Sámuel örök.
– Magyarország geográfiai szótárából
A magyar Szandaszőlős Árpád-kori falu. Első írásos említése 1075-ből származik (Zunde), 1470-ben Zonda néven nevezték. A török hódoltság idején teljesen elnéptelenedett. 1775-ben gróf Keglevich Károly és Szolnok mezőváros szerződése szerint 210 szolnoki gazda Szandaszőlős területén szőlőskertet létesített. 1891-ben alapították meg a ma is működő általános iskolát. A településrész első kulturális emlékét, Szent Orbán szobrát (földrajzi helyzete: é. sz. 47° 07′ 29″, k. h. 20° 12′ 47″47.124852777778, 20.212988888889) 1902-ben készítették. Szolnok részeiből 1950-ben alakult önálló községgé, majd 1968-ban újra a város része lett.
1939-ben kezdték el a katonai repülőtér építését, aminek eredményeképpen 1940 őszén három repülőalakulatot helyeztek át ide. A katonai reptér mellett található a Magyar Repüléstörténeti Múzeum (é. sz. 47° 07′ 52″, k. h. 20° 13′ 12″47.131075, 20.220097222222) gazdag katonai- és utasszállító-repülőgép gyűjteménye.
Szandaszőlősön benzinkút, gyógyszertárak, bölcsőde, két óvoda és iskola található, valamint rendelkezik artézi kúttal is. Szandaszőlős közéletének fontos pontjai az általános iskola és a művelődési ház. Előbbi minden évben megrendezi az Őszi vigasság nevet viselő programját, mely a városrész lakosságának nagy részét megmozgatja. A művelődési házban működik a Szandaszőlősért Egyesület, amely együttműködésében számos visszatérő vagy épp egyedi rendezvényt valósít meg. 2016 októberétől kezdve havi két alkalommal termelői piacot tartanak a Nemzeti Agrárkamara szervezésében.
Az iskola honlapja: www.szandasuli.hu
A művelődési ház honlapja: szandamuvhaz.vfmk.hu
Az egyesület honlapja: szandaszolosertegyesulet.hu
A szervezetek és intézmények Facebook-oldalai
Sporthorgászat az Alcsi Holt-Tiszán és az élő Tiszán
Vízi sport az Alcsi Holt-Tiszán: kajak, kenu
A Szolnoki Sportreptéren (é. sz. 47° 08′ 49″, k. h. 20° 12′ 02″47.147033333333, 20.200688888889) vitorlázásra, sárkányrepülésre van lehetőség.
A katonai repülőtéren sportuszoda működik.
A Szanda „Focisuli” SE keretein belül labdarúgó utánpótlás-nevelés folyik.
A Nemzeti Közszolgálati Egyetem Hadtudományi és Honvédtisztképző Karának (korábbi nevén Zrínyi Miklós Nemzetvédelmi Egyetem) szolnoki kampusza
1891 óta működik a Szandaszőlősi Általános Iskola és Alapfokú Művészeti Iskola
2006-ban nyitotta meg kapuit az AD Nyelviskola és Mozgásstúdió, akkreditált felnőttképzési intézmény.
Szandai Sándor (Szandaszőlős, 1903. március 7. – Budapest, 1978. október 1.) Munkácsy Mihály-díjas magyar szobrász
RÁDIÓ 1 (régebben: Rádió 2000)
FM 90,4 MHz-en és 101,45 MHZ kábelfrekvencián
Magyar Repüléstörténeti Múzeum és Szakkiállítás - Szolnok, Szandaszőlős
Bővebben: Szolnoki Repüléstörténeti Kiállítóhely
Hazánkban ez a legnagyobb katonai repülőgép-gyűjtemény, ahol polgári, rendőrségi, vízügyi és sportrepülők is szemügyre vehetők. Némelyik gépmadárba beülve elképzelhető, milyen volt régen pilótának vagy utasnak lenni. A szovjet MiG vadászgépek, az Il–18-as és Tu–134-es utasszállító repülőgépek igazi látványosságok. Itt sorakoznak a Magyarországon rendszerben állt helikopterek, sugárhajtású és légcsavaros, vadász és csapásmérő, kiképző és gyakorlógépek, és a „másik oldalon” harcolt Starfighter és Hunter. Az arzenált gazdagítja egy Il–2-es csatarepülőgép, amelyik a második világháborúban a Balatonba zuhant. A repülés történetén kívül űrhajós relikviák, a kiállítás fedett részén repülőgépmotorok, hajtóművek és egyéb alkatrészek láthatók. A Közép-Európában kuriózumnak számító gyűjtemény 1996-ban bekerült az Aircrafts Museums of the World katalógusba is.
Lásd még: Szolnok tömegközlekedése
Személygépkocsival a 442. sz. főút felől (a 4 sz. főútról) érhető el.
A település rendelkezik még egy katonai és egy sportrepülőtérrel, amelyek azonban nem bonyolítanak le civil repülőgép-forgalmat.
A szandaszőlősi reptér adatai:
2 km/1 nm Szolnok
85 m 279 ft
134,3; 130,25 (Szolnok TWR)
LH, RH, 1000 ft AGL
Szandaszőlősön található az MH 88. Könnyű Vegyes Zászlóalj, a MH 86. Szolnok Helikopter Bázis és a MH 34. Bercsényi László Különleges Műveleti Zászlóalj is.
Az Alcsi Holt-Tisza Szandaszőlős mellett
Szíjtelkek. A régi Szandaszőlősön ilyen parcellákon folyt a gyümölcskertészet
Újkőkori leletek (szajoli és törökszentmiklósi maradványokkal vegyesen) Szandaszőlősről. A Damjanich János Múzeum gyűjteményéből
Újkőkori leletek Szandaszőlősről A Damjanich János Múzeum gyűjteményéből
Arany gepida övcsat Szandaszőlősről. A Damjanich János Múzeum gyűjteményéből
Gepida lelet Szandaszőlősről (középen). A Damjanich János Múzeum gyűjteményéből.
Szolnok és Szandaszőlős az 1782-1785-ös első katonai felmérésen
Szandaszőlős egy 1910-es térképen
Szent Orbán 1902-ben készített szobra
Nepomuki Szent János-szobor egy Krúdy Gyula utcai ház oromzatán
A szandaszőlősi katolikus templom. 1911-ben épült
A Szandaszőlősi Művelődési Ház és Könyvtár
A szandaszőlősi COOP épülete
Utcakép a Krúdy Gyula utcán
A Szandaszőlősi Általános Iskola
Kamov Ka–26 a Magyar Repüléstörténeti Múzeum kiállításán
↑ Verseghy Ferenc összes költeménye a Magyar Elektronikus Könyvtárban
A Szandaszőlősi Általános Iskola és Alapfokú Művészeti Iskola honlapja. szandasuli.hu
A Szanda Focisuli SE honlapja
A Nemzeti Közszolgálati Egyetem Hadtudományi és Honvédtisztképző Karának honlapja (korábbi nevén Zrínyi Miklós Nemzetvédelmi Egyetem)
A Magyar Geocaching Közhasznú Egyesület honlapja
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szandaszőlős&oldid=23872735”
Utoljára szerkesztve 2021. május 17., 01:02-kor
A lap utolsó módosítása: 2021. május 17., 01:02
A lap szövege CC BY-SA 3.0 alatt érhető el, ha nincs külön jelölve.